Leijonakuningas 2 - Jylhäkallion ylpeys

**Leijonakuningas 2 - Jylhäkallion ylpeys** (engl. *The Lion King II: Simba's Pride*) on Walt Disneyn animaatioelokuva ja jatko-osa Leijonakuninkaalle. Siinä päähenkilönä on Simban ja Nalan tytär Kiara, joka rakastuu Kovuun, joka on Simban vihollisen Ziran poika. Elokuva valmistui vuonna 1998.

## Hahmot

* **Simba** on Jylhämaan kuningas ja hyvin ylisuojelevainen tytärtään Kiaraa kohtaan.

* **Nala** on Jylhämaan kuningatar ja Simban puoliso.

* **Kiara** on Simban ja Nalan tytär, joka muistuttaa hyvin paljon isäänsä pienenä.

* **Kovu** on Ziran poika, Nukan ja Vitanin veli ja myöhemmin Kiaran puoliso. Hän on myös Scarin perijä, jolle on annettu tehtäväksi tappaa Simba.

* **Zira** on elokuvan päävihollinen. Hän on Nukan, Kovun ja Vitanin emo, ulkolaisten johtaja sekä Scarin uskollinen seuraaja. Hän kuolee lopulta hukkumalla jokeen.

* **Nuka** on Kovun ja Vitanin isoveli. Hän on kateellinen Kovulle tämän asemasta Ziran silmissä. Nuka kuolee jäädessään putoavien tukkien alle.

* **Vitani** on Ziran tytär ja Kovun ja Nukan sisar.

* **Timon** ja **Pumba** ovat mangusti ja pahkasika, jotka toimivat usein Simban käskystä Kiaran lapsenvahteina.

* **Zazu** on sarvilintu, joka toimii Simban neuvonantajana.

* **Rafiki** on vanha, viisas paviaani, joka saa Mufasalta tehtäväksi saada Kovu ja Kiara rakastumaan toisiinsa.

* **Mufasa** on Simban isä, jonka Scar tappoi alkuperäisessä elokuvassa.

* **Scar** on Simban kuollut setä ja Kovun ottoisä, joka tappoi veljensä tullakseen Jylhämaan kuninkaaksi.

## Juoni

Simba ja Nala ovat saaneet Kiara-nimisen tyttären, joka on yhtä vilkas kuin isänsäkin aikoinaan. Kerran Kiara tapaa retkellään Kovu-nimisen leijonanpennun. Pennut ystävystyvät välittömästi, kun joutuvat yhdessä koetukselle kamppaillessaan krokotiilejä vastaan henkensä edestä. Simba ei kuitenkaan uskalla hyväksyä Kovua laumaansa, koska tämä on Scarin perillinen ja kuuluu Jylhämaan asukkaiden vastustajaleijoniin, ulkolaisiin. Kovun rakkaus Kiaraan on kuitenkin kahden keskenään sotivan leijonalauman vihaa voimakkaampaa, vaikka esimerkiksi Zira ei sitä tajua.

Lopussa Kiara ja Kovu yrittävät saada sovun kahden sotivan leijonalauman, jylhäläisten ja ulkolaisten välille. Kovun sisar Vitani menee Kovun ja Kiaran puolelle ensimmäisenä. Muut ulkolaiset tekevät Ziran kauhuksi samoin. Zira ei kuitenkaan hyväksy tätä, vaan yrittää tappaa Simban, mutta menehtyykin samalla itse, koska Kiara puolustaa isäänsä ja tapellessaan kaksi naarasta putoavat rotkoon, mutta saavat kynsillään kiinni jyrkänteen seinästä. Kiara pääsee kielekkeen päälle, ojentaa tassunsa ja tarjoaa apuaan, mutta Zira on valmis ennemmin kuolemaan Scarin tavoin, kuin alistumaan jylhämaalaisten edessä. Niinpä Zira tippuu kuohuvaan jokeen ja kuolee. Jylhämaassa on taas rauha ja Kovu pääsee vihdoin Kiaran puolisoksi laumaan.

## Ääniroolit

### Alkuperäiset äänet

* **Neve Campbell** (Aikuinen Kiara, dialogi)

* **Liz Callaway** (Aikuinen Kiara, laulut)

* **Michelle Horn** (Nuori Kiara, dialogi)

* **Charity Sanoy** (Nuori Kiara, laulut)

* **Jason Marsden** (Aikuinen Kovu, dialogi)

* **Gene Miller** (Aikuinen Kovu, laulut)

* **Ryan O'Donohue** (Nuori Kovu)

* **Matthew Broderick** (Simba, dialogi)

* **Cam Clarke** (Simba, laulut)

* **Moira Kelly** (Nala)

* **Suzanne Pleshette** (Zira)

* **Nathan Lane** (Timon)

* **Ernie Sabella** (Pumba)

* **Andy Dick** (Nuka)

* **Robert Guillaume** (Rafiki)

* **Lacey Chambert** (Nuori Vitani, dialogi)

* **Crysta Macalush** (Nuori Vitani, laulut)

* **Jennifer Lien** (Aikuinen Vitani)

* **Edward Hibbert** (Zazu)

* **Jim Cummings** (Scar)

* **James Earl Jones** (Mufasa)

### Suomenkieliset äänet

* **Tiina Isohanni** (Aikuinen Kiara)

* **Henna Haverinen** (Nuori Kiara)

* **Mika Turunen** (Aikuinen Kovu)

* **Petteri Halmela** (Nuori Kovu)

* **Paavo Kerosuo** (Simba, dialogi)

* **Mikko Pettinen** (Simba, laulut)

* **Annimaria Rinne** (Nala)

* **Ulla Tapaninen** (Zira, dialogi)

* **Katriina Honkanen** (Zira, laulut)

* **Antti Pääkkönen** (Timon)

* **Pekka Laiho** (Pumba)

* **Petteri Summanen** (Nuka)

* **Pepe Ahlqvist** (Rafiki)

* **Heljä Heikkinen** (Nuori Vitani)

* **Jenni Pääskysaari** (Aikuinen Vitani)

* **Veikko Honkanen** (Zazu)

* **Seppo Pääkkönen** (Scar)

* **Esa Saario** (Mufasa)

## Kuvia

Elokuvan VHS - versioLeijonakuningas 2:sen DVD - version englaninkielinen kansi.
## Trivia

* Elokuvan juoni perustuu William Shakespearen näytelmään nimeltään *Romeo ja Julia.*